Diari Oficial de la Generalitat Valenciana


Sumari del DOGV 212, del 17-12-1984 (1984/803675)

REIAL DECRET 2103/1984, de 10 d'octubre, sobre valoració definitiva, ampliació de mitjàns adscrits als serveis traspassats i adaptació dels transferits en fase preautonòmica a la Comunitat Valenciana en matèria de Sanitat.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/10/10/2103/dof/vci/html**

### Dades del document

Número de DOGV
:   212

Data del DOGV
:   17-12-1984

Secció del DOGV
:   DISPOSICIONS GENERALS

Número del document
:   1984/803675


Data del document
:   10-10-1984

Organisme emissor
:   Presidència del Govern

Tipus de document
:   Reial decret

Reial Decret 2103/1984, de 10 d'octubre, sobre valoració definitiva, ampliació de mitjans adscrits als serveis traspassats i adaptació dels transferits en fase preautonòmica a la Comunitat Valenciana en matèria de Sanitat.  
Per Reial Decret-llei 10/1978, de 17 de març, fou aprovat el règim pre-autonòmic per al País Valencià.   
Per Reial Decret 278/1980, de 25 de gener, es transferiren al Consell del País Valencià competències, funcions i serveis de l'Administració de l'Estat en matèria de Sanitat.   
Posteriorment, i per Llei Orgànica 5/1982, d?1 de juliol, s'aprovà l'Estatut d'Autonomia de la Comunitat Valenciana.   
Com a conseqüència de les transferències efectuades en fase preautonòmica pel Reial Decret 278/1980, de 25 de gener, es transferiren al Consell del País Valencià mitjans personals i patrimonials per a l'exercici de les competències transferides, el règim jurídic d'adscripció de les quals cal adaptar a la situació configurada per l'Estatut d'Autonomia.   
D'altra banda, el Reial Decret esmentat, que efectuava traspassos en matèria de sanitat, tenia una valoració provisional que ara cal substituir per una de definitiva l'obtenció de la qual comporta la necessitat d'ampliar certs mitjans personals, patrimonials i pressupostaris relacionats amb els traspassos esmentats.   
Per tot açò, la Comissió Mixta, prevista en la disposició transitòria quarta de l'Estatut d'Autonomia de la Comunitat Valenciana, adoptà, en la reunió del dia 27 de juny de 1983 l'acord oportú, amb les relacions annexes que s'aprova mitjançant aquest Reial Decret.   
En atenció d'aquests motius, a proposta dels Ministres de Sanitat i Consum i d'Administració Territorial, i amb la deliberació prèvia del Consell de Ministres, en reunió del dia 10 d'octubre de 1984,   
DECRETE:   
Article 1.r  
S'aprova l'acord de la Comissió Mixta de transferències, prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats, ampliació de mitjans personals, patrimonials i pressupostaris traspassats a la Comunitat Valenciana i adaptació dels que foren transferits en fase preautonòmica, en virtut del Reial Decret 278/1980, de 25 de gener, al Consell del País Valencià, en matèria de Sanitat.   
Article 2.n  
En conseqüència, queden traspassats a la Comunitat Valenciana els béns, drets i les obligacions, així com el personal i els crèdits pressupostaris que figuren en les relacions adjuntes al propi acord de la Comissió Mixta indicada, en els termes i les condicions que s'hi especifiquen i en les quals es consignen degudament identificats i separats, tant els mitjans que es traspassen relatius a l'ampliació, com els que són objecte d'adaptació.   
Article 3.r  
Els traspassos a què fa referència aquest Reial Decret tindran efectivitat a partir del dia assenyalat en l'acord de la Comissió Mixta.   
Article 4.t  
Aquest Decret entrarà en vigor el dia de la publicació en el "Boletín Oficial del Estado".   
Donat a Madrid, 10 d'octubre de 1984.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX  
El Sr. Joan Soler i Ferrer, Secretari Accidental i la Sra. Blanca Blanquer i Prats, Secretària de la Comissió Mixta, prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 22 de desembre de 1983, s'adoptà acord sobre valoració definitiva del cost efectiu dels mitjans traspassats, ampliació de mitjans personals, patrimonials i pressupostaris i adaptació dels que foren transferits en fase preautonòmica al Consell del País Valencià, en matèria de Sanitat, en virtut del Reial Decret 278/1980, de 25 de gener, en els termes que tot seguit s'expressen:   
A) Normes estatutàries i legals en què s'empara la valoració definitiva, l'adaptació i l'ampliació de mitjans traspassats   
Aquest acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en la qual es preveu el traspàs dels serveis inherents a les competències que, segons l'Estatut, corresponent a la Comunitat Autònoma esmentada, així com el dels adients mitjans patrimonials, personals i pressupostaris, i, d'altra banda, en el Reial Decret 4142/1982, de 29 de desembre, sobre consolidació de transferències efectuades a la Comunitat Valenciana en fase preautonòmica, i en el Reial Decret 4015/1982, de 29 de desembre, en què es regula el funcionament de la Comissió Mixta de Transferències prevista en la disposició quarta esmentada de l'Estatut d'Autonomia citat, i s?hi determinen les normes i el procediment a què han d'ajustar-se els traspassos de l'Administració de l'Estat a la Comunitat Valenciana.   
B) Mitjans patrimonials, personals i pressupostaris que s'adapten i amplien   
B.1. Béns, drets i obligacions.   
1. Els béns, drets i les obligacions transferits al Consell del País Valencià, en virtut del Reial Decret 278/1980, de 25 de gener, s'amplien en aquest acorda i queden reflectits totalment en la relació adjunta número I, en la forma i les condicions que s'hi detallen, on queden identificats immobles i contractes afectats pel traspàs.   
2. Els béns, drets i les obligacions transferits s'adaptaran, en el règim jurídic, al que estableix la disposició transitòria quarta de l'Estatut d'Autonomia i d'altres disposicions aplicables en cada cos.   
3. En el termini d'un mes des de l'aprovació d'aquest acord pel Govern, seran signades les corresponents actes de lliurament i recepció de mobiliari, equip i material inventariable.   
B.2. Personal i llocs de treball vacants.   
1. S'amplien els mitjans personals traspassats al Consell del País Valencià, en virtut del Reial Decret anteriorment esmentat, amb el traspàs del personal que nominalment és referenciat en la relació adjunta número 2.   
2. El personal esmentat passarà a dependre de la Comunitat Valenciana, en els termes legalment previstos per l'Estatut d'Autonomia i d'altres normes en cada cos aplicables, i en les mateixes circumstàncies que s'especifiquen en la relació esmentada i amb el seu número de Registre de Personal.   
3. Els llocs de treball vacants que es traspassen, dotats pressupostàriament, són els que es detallen en les relacions adjuntes número 2.2, amb indicació del Cos o Escala a què estan adscrits o assimilats, nivell orgànic i dotació pressupostària corresponent.   
4. La Subsecretaria del Ministeri de Sanitat i Consum o d'altres òrgans competents en matèria de personal, notificarà als interessats el traspàs i la nova situació administrativa, quan el Govern aprove aquest acord per Reial Decret. Alhora, remetrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers referits a les quantitats acreditades durant 1983, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
B.2. En la relació adjunta número 2 (A) es detallen nominalment el personal i els llocs de treball transferits en règim pre-autonòmic, amb indicació del nivell orgànic, dotació pressupostària i d'altres circumstàncies que s?hi especifiquen.   
El règim d'aquest personal ja transferit, així com el del que cobrí vacants o places traspassades anteriorment a l'efectivitat d'aquest acorda serà l'establert en el Reial Decret 4015/1982, de 29 de desembre; el Reial Decret 2545/1980, de 21 de novembre, i d'altres disposicions aplicables.   
B.3. Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1981, correspon als serveis traspassats a la Comunitat s'eleva amb caràcter definitiu a 0.947.159.328 pessetes, segons detall que figura en la relació número 3.1.   
2. Els recursos financers que es destinen a sufragar les despeses originades per l'exercici dels serveis traspassats durant l'exercici de 1984, inclouran les dotacions el detall de les quals apareix en la relació 3.2, per import de 2.820.245.80û pessetes.   
3. El cost efectiu que figura detallat en els quadres de valoració 3.1, serà finançat en els exercicis futurs de la forma següent:   
3.1. Transitòriament, mentre no entre en vigor la corresponent Llei de participació en els tributs de l'Estat, mitjançant la consolidació en la secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei de Pressupostos.   
 Crèdits en   
 pessetes 1981  
a) Costos bruts:   
Despeses de personal 3.627.509.720  
Despeses de funcionament 37.124.704  
Inversions per a conservació, millora  
i substitució 108.722.838  
 --------------  
 9.579.279.788  
b) A deduir:   
Recaptació anual per taxes 7.536.000  
 --------------  
Finançament net 4.323.194.338  
3.2. Les possibles diferències que es produesquen durant el període transitori a què fa referència l'apartat 3.1, respecte al finançament dels serveis transferits, seran objecte de regularització al tancament de cada exercici econòmic, mitjançant la presentació dels cantes i dels estats justificatius corresponents davant d'una Comissió de liquidació que es constituirà en el Ministeri d'Economia i Hisenda.   
C) Data d'efectivitat de l'ampliació de mitjans  
El traspàs dels béns, els drets i les obligacions, així com del personal i dels crèdits pressupostaris corresponents a l'ampliació, així com l'adaptació dels traspassats amb anterioritat, als quals fa referència aquest acorda tindrà efectivitat a partir de l'1 de juliol de 1984.   
I perquè conste expedim aquesta certificació a Madrid, el 22 de desembre de 1983. Els Secretaris de la Comissió Mixta, Joan Soler i Ferrer i Blanca Blanquer i Prats.   
Veure imatge


Còpia Permalink ELI